Kampung Sungai Taring

Kampung Sungai Taring ialah sebuah kawasan di Lumut iaitu sebuah petempatan di Daerah Belait, Brunei. Ia secara rasmi merupakan salah satu kampung dalam Mukim Liang. Kampung Sungai Taring juga merupakan sebahagian kawasan Kampung Lumut II (Dua). Poskod bagi Kampung Sungai Taring ialah KC4735.

Geografi 
Kampung Sungai Taring terletak di Lumut, nama umum bagi sebuah kelompok petempatan di Mukim Liang yang merangkumi Kampung Lumut asal dan beberapa petempatan di sekitarnya. Ia berjiran dengan petempatan Kampung Lumut di bahagian timur laut, Kampung Sungai Bakong di bahagian timur, Perumahan Negara Lumut di bahagian tenggara dan selatan, dan Kampung Sungai Tali di bahagian barat. Kampung Sungai Taring juga merupakan salah satu petempatan yang terletak di pesisir pantai dengan Laut Cina Selatan.

Pentadbiran 
Kawasan Kampung Sungai Taring secara rasmi merupakan sebuah kampung iaitu pembahagian pentadbiran peringkat ketiga di Brunei. Walau bagaimanapun, penduduk Kampung Sungai Taring adalah di bawah tanggungjawab ketua kampung bagi Kampung Lumut II.

Lihat juga 
 Senarai kampung di Brunei

Rujukan 

Sungai Taring